**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 31.01.2019 г., ПРОТОКОЛ № 1**

**ПО ТОЧКА ТРИНАДЕСЕТА**

**Предложение относно разрешаване изработване на Трасировъчен план за трасе на кабелна линия 0.4 kV до промишлена сграда в ПИ с идентификатор 73403.501.238 по КК на гр. Трявна.**

**Вносител: Кметът на общината**

**Р Е Ш Е Н И Е № 12**

На основание чл. 21, ал.1, т.11 от ЗМСМА, във връзка с чл. 112, ал.2, т.10 и чл. 124а, ал.1 от ЗУТ, Общински съвет - Трявна

**РЕШИ**:

1. Разрешава изработване на Трасировъчен план за трасе на кабелна линия 0.4 kV до промишлена сграда в ПИ с идентификатор 73403.501.238 по КК на гр. Трявна с отреждане „за производствени дейности – шивашко производство“, което ще се осъществи по следния начин:

Проектното трасе на кабелна линия 0.4 kV ще започне от северозападната фасада на съществуващ трафопост „Хлебозавод 1“ в ПИ с идентификатор 73403.501.239 - вид собственост частна, ще премине последователно в сервитута на ПИ с идентификатор 73403.501.2827 с НТП за второстепенна улица, общинска публична собственост и в ПИ с идентификатор 73403.501.2467 с НТП за друг вид производствен, складов обект, общинска публична собственост, ще навлезе в тръба закрепена към лявата бетонна греда на мост в ПИ с идентификатор 73403.501.2826 с НТП за друг вид озеленени площи, общинска публична собственост и ще достигне до ПИ с идентификатор 73403.501.238, собственост на възложителя. Проектното трасе на кабелната линия е с дължина 60.9 м, а общата сервитутна площ – 126.2 кв.м.

2. Дава предварително съгласие за прокарване на проектно трасе на кабелна линия 0.4 kV до промишлена сграда в ПИ с идентификатор 73403.501.238 по КК на гр. Трявна с отреждане „за производствени дейности – шивашко производство“ през поземлени имоти – общинска собственост – ПИ 73403.501.2827, ПИ 73403.501.2467, ПИ 73403.501.2826.

Определя срок на предварителното съгласие, касаещо Трасировъчен план за трасе на кабелна линия 0.4 kV до промишлена сграда в ПИ с идентификатор 73403.501.238 по КК на гр. Трявна с отреждане „за производствени дейности – шивашко производство“ една година, считано от датата на вземане на настоящото решение.

Прието с 14 гласа „за“, 0 „против“ и 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**